text: প্রকাশিত: ০৫:৫১, ২৩ এপ্রিল ২০১৯
  আপডেট: ০৫:৫৪, ২৩ এপ্রিল ২০১৯
  আন্তর্জাতিক ডেস্ক : নিউজিল্যান্ডের ক্রাইস্টচার্চের মসজিদে বন্দুক হামলার প্রতিশোধ নিতেই শ্রীলঙ্কায় সিরিজ বোমা হামলা চালানো হয়েছে, জানালেন দেশটির প্রতিরক্ষা প্রতিমন্ত্রী রুয়ান বিজেবর্ধনে। শ্রীলঙ্কার পার্লামেন্টে আজ তিনি একথা জানান বলে নিশ্চিত করেছে বার্তা সংস্থা রয়টার্স।
  বিজেবর্ধনে বলেন, "প্রাথমিক তদন্তে বের হয়েছে এটি নিউজিল্যান্ডের মসজিদে চালানো হামলার প্রতিশোধ হিসেবে করা হয়েছে"। শ্রীলঙ্কার হামলায় ঘটনায় দুটি ইসলামি সংগঠন দায়ী, এমন ধারণা করা হচ্ছে বলেও জানিয়েছেন প্রতিরক্ষা প্রতিমন্ত্রী। তিনি বলেন, "জেএমআইয়ের সঙ্গে মিলে ন্যাশনাল তাওহীদ জামায়াত এ হামলা চালিয়েছে"।
  পার্লামেন্টে বিজেবর্ধনে বলেন, হামলায় নিহত মানুষের সংখ্যা বেড়ে ৩২১ জনে পৌঁছেছে। এর মধ্যে ৩৮ জন বিদেশি।